钦定古今图书集成/方舆汇编/职方典/第1340卷 > 《南澳赋》杨彩
## 钦定古今图书集成/方舆汇编/职方典/第1340卷 > 《南澳赋》杨彩

痴愚呆子，素负瑰奇；蜗居井坐，株守何知。一日兴发，
弧矢帆梯；愬九龙十八之滩，陟三十六峰之蹊。徘徊
徉与，性适情怡。眺古瀛八景之胜概，览榕揭万里之
官溪。睇之不足，盼之若遗。独行踽踽，抚膺凄凄逸怀。
道者指示津迷，耳提面命，诲尔所之。爰帆一苇，用掔
一褆。乘桴浮海，深澳南堤；纵观闽粤之水国，极目岛
外之群彝。于是携彼墨客，询及庞眉。或问“刍荛”，或考
“图披。”谒忠魂之“茔垄”，访帝子之《黍离》。云盖吊古，华盖
望问桑麻于畛畦，质疑难于十叶。班荆石坐登高
赋诗，喟然叹曰：“斯游也，其超尘”其越鼠鼷曷，秉彤
管刻烛。赋而赋曰：“相彼南澳，为潮边幅。环大海滨，枕
金山麓。浪澎湃而作声，潮旁午而拖绿。淼淼冥冥，天
连日沃。元元寞寞，魑形鬼物。水岸横飞，雪涯磅礡。乌
岩如䃜之堆，白沙如练之束，后宅如屏之张，长尾如
釜之覆。溜头前钱竹栖猎。峙左辅右弼，湾湾矗矗，大
小彭山。又有莱芜、金山、岐山，远近则目。黄芒陈岐，窈
窅元谷。柘林樟林，苍苍郁郁。九归洋屿，白牛西阁。平
原旷野，水煖土沃，可耕可猎。有禾有谷，先种后熟，是
谓之稑。”有实无稊，是谓之桔槔灌园，爰采其葍。涯
岩紫菜，可当苜蓿。燕窝藻粉，不盈一匊。儦儦俟俟。麖
麙麀鹿，有孙供奉。禺禺。狒狒，熊膰可胹虎蹄。无躅。鹊
报新音，慈乌反哺，鹰鸠鷾鸸伯劳，杜宇，高舂鸥雉，偷
仓天使。麞麂豺狼，山羊野兕。麈尾生风，猬身如刺。啖
鸡之狸，食人之貐。异兽珍禽，更仆无数。至若“海错，尤
难枚举。阿罗一首，十身如许。”鳛身十翼，鳞有毛羽。鲎
牝负牡，䱜腹容子。豚膏可然，命之懒妇，白鲨吹沙，又云射鲋，乌鲗噀墨，水黑如雾，方诸珠垂，车螯肉吐，带
壳玳瑁，珊瑚，火树将军，大帽，龟脚鸡距，神蛇蜚𧒭，一
首六股，又有缝泰吐光，似龙之蟉，一手一足，能兴云
雨。或云“支祈金笮”，或云冯夷水府。腥吹沫唾，鬣奋翅
鼓。楼台蜃室，亭阁鸟侣，千奇百怪，可惊可忤。更有盐
埕曳白，如布网桁雨零如杙《罝兔》；征其槽漏，可充外
帑。是山海之在南服也，不过一卷之石、一撮之土。昔
天兵之下闽、广也，谁冞其阻，谁敢予侮？故大国、小邦，
外趋内附；吕宋、琉球、南金大赂；占城、暹逻，随波飞渡。
佛齐、阇婆，弗敢互贾；真腊、彭坑，疾驰如骛。缅自弃捐，
爰徙其旅；蕞尔丘墟，不隶疆圉。是以日本倭寇、西番
丑卤，猖獗凭陵跳梁跋扈，据为巢穴。城狐社鼠，绿林
健儿，勾引环堵。倡者吴平，附者林凤。有林道干，寨依
河渡许朝光巢。隆澳深处，有曾一本。薙狝盘据，胠箧
担囊，脍肝啖𫗦。潢池弄兵，洪涛驾凡我元元，荼毒
何苦？台府奏闻，圣皇震怒。授钺元老，奋扬厥武。剪其
巨鲵，剿其残怙。灭灶铲垒，鱼游鼎俎。底定敉宁，时雨
如澍。细观深、澳、闽、广门户；诸彝蜂屯，盗贼蚁聚；不压
重兵，贻忧北顾。石画庙筹，肇开总府；相度，土功版筑。
百杵巍巍，金墉砻砻。础高高，牙纛森森。什伍耀日，
蚩吻连云。栋宇旗帜央央，戟矛膴膴。舳舻舰樯，罗列
浦溆。千仓万箱，峙积粻糈。厥畬菑，通商惠距。谋士
如云，猛将如虎。岛蛮胆寒，喙息伛偻。童童桑柘，蓬蓬
苗黍。济济青衿，亦知萟圃。昔为獍丛，今变邹鲁。海不
扬波，功岂小补。适有渔父，抚掌而笑，鼓枻而歌曰：“纳
污藏垢兮仁之容，荡涤邪秽兮义之公。涟漪文理兮
礼之隆，周流不滞兮智之通。潮盈汐亏兮信之崇，具
备五德兮奠鸿濛，子何未达”兮造化工。浅鲜测海兮
庸蠡虫，效颦勒赋兮希左冲。于是渔父捧腹归艨艟，
痴愚呆子如发蒙，醉卧不省日已红，幡然觉悟如启
昽。凌风仰止青螺峰，重曰《浮槎视遌》，汹涌涛兮。登丘
彳亍，乘泥橇兮天狼欃枪，悯莱蒿兮苞竿犀毘，净鲸
波兮笔诛梼杌，华衮褒兮。禺强濬矣肩吾垚兮。德媲
海岳，同深高“兮。稽首作赋，永不磨兮。”